Ernesto Atanasio Janeiro

Ernesto Atanasio Janeiro, coñecido como O Corcheiro, nado no Carballiño cara a 1915 e finado no mesmo concello o 14 de abril de 1998,La Voz de Galicia, O Carballiño - O Ribeiro, 17-4-1998, p. 4. foi un sindicalista e político galego.

 Traxectoria 
Operario das obras do ferrocarril e militante da CNT. O 23 de xuño de 1931, en protesta pola paralización das obras do ferrocarril, foi un dos destacados participantes na manifestación dos obreiros e veciños do Carballiño que tomou o concello, promulgou o Estado galego e plantou lume á bandeira española.A república galega de 1931 Marchou a Arxentina arribando a Buenos Aires o 8 de outubro de 1931 a bordo do Alcántara,Passenger list of the ship ALCANTARA arriving to Buenos Aires on Oct 08, 1931 e foi membro da Sociedade Nazonalista Pondal.A Fouce, maio de 1935, p. 3. Logo do golpe de Estado do 18 de xullo de 1936 retornou a España para combater en Cataluña no exército leal.Base de dades nominal Milícies Antifeixistes de Catalunya Nos anos corenta volveu ao Carballiño. Nos anos cincoenta integrouse na Asociación Cultural Avantar, da que chegou a ser presidente. Foi amigo de Manuel María, argallou a publicación do seu libro Cantigueiro do Orcellón. Dende as primeiras eleccións democráticas foi nas listas do BNG no Carballiño.

 Notas 

Categoría:Sindicalistas da CRG
Categoría:Galegos da Arxentina
Categoría:Nados no Carballiño
Categoría:Nados en 1915

Categoría:Finados en 1998